296 H. HALBERTSMA, Iust. Fil., 



ratioiie. Nonne , i^recor, iniustum est, iuvenem, Medicinae destinatum , 

 ideo huic studio non idoneum iudicare , quod Graecae linguae leges minus 

 plene habeat perspectas ? An ego non summae iniustitiae accusarer , si 

 iuvenem, Philologiae destinatum, ablegarem, quod non responderet mihi 

 I'oganti , quomodo spiritum duceret aut qualia essent instrumenta , quibus 

 cerneret et audiret quaque ratione ea constructa essent ? 



In examine iusto quisque examinandus est pro studiorum, cui se dicabit, 

 diversitate. Medians futurus imprimis de Mathesi et scientiis Physicis 

 examinetur, sicuti Philologus suam linguarum antiquarum peritiam impri- 

 mis ostendere debebit. 



In iis, quae ab initio inde dixi , Vobis demonstrare conatus sum ratio- 

 nem , qua Anatomia ex nostri saeculi postulatis colenda sit ; indicavi in- 

 strumenta, quibus huic disciplinae opus sit, tum opinionem meam dixi 

 de forma , qua tractanda sit deque institutione , quae futuro Medico et 

 igitur Anatomo fundamento esse debeat. Aperte significavi , quid de his 

 sentirem. In magna opinion um varietate multos habebo , sine dubio , 

 adversarios. Sed tanto melius, siquidem ex ipsa certaminis contentione 

 Veritas , quam omnes quaerimus , emerget. Nam non is ego sum , qui 

 meam rationem unice veram esse credam; contra si quid studiosius quam 

 prudentius pronuntiaverim , quid malim, quam argumentis convictus opi- 

 nionem meam moderari? Sed duae res imprimis me moverunt ad ingenue 

 id dicendum , quod penitus animo persentirem : Amor patriae et Medicorum , 

 quorum institutioni vitam meam dabo, utilitas. Patria nostra habeat in- 

 stitutionem Academicam , quae Albini memoria non sit indigna , et habeat 

 Medicos , qui in memoriam revocent antiquam Boerhaviorum gloriam. 



Huiic , quem adscendi , oratoris locum rehnquere non possum , priusquam 

 Vobis , Viri Spectatissimi , huius Academiae Curatores ! multis nominibus 

 gratum animi sensum explicavero. Sinceras vobis ago gratias, qui me 

 Regi Augustissimo professorem proposueritis eo ipso tempore, quo Acade- 

 micae institutioni valedicturus eram. Vos igitur me feUcem invidendumque 

 reddidistis , quod honorifico hoc doccndi munere oblato , totum me addixistis 

 iis studiis , quorum amore semper flagravi , sed in tjuibus Medicus , multi- 

 faria praxeos agitatione distractus, operam probabilem ponere non potest. 



